
ΠΕΡΙΕΧΟΜΕΝΑ 


ΑΠΟΛΛΟΤΡ ΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για τη διαπλάτυνση της επαρ¬ 


χιακής οδού Νο 34 στην κοινότητα Μαρκοπούλου Ωρωπού Ν. 
Αττικής. 1 

Αυτοδίκαιη άρση απαλλοτρίωσης στη Στυλίδα Ν. Φθιώτιδας στη 
θέση «Γρανίτσα» παρά την ιδιοκτησία Άννας Καμπούρη .... 2 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για τη βελτίωση του τμήματος Α (χθ. 0+00 μέχρι 


2+390,47) της οδού Βουτά - Κοκκινομηλιά - Κερασιά - Εθνική 
Ν. Εύβοιας . 3 

Ειδοποίηση για παρακατάθεση αποζημίωσης απαλ/σης εκτάσεων 
στην περιοχή του ΣΣ Καρδίτσας... 4 

Ειδοποίηση για παρακατάθεση αποζημίωσης απαλ/σης εκτάσεων 
για την επέκταση του Σ.Σ. Τιθορέας. 5 


Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Αμαρουσίου (Ο.Τ. 665) και 
που απαλλοτριώθηκε υπέρ και με δαπάνη του Ο.Σ.Κ., με σκοπό 
την ανέγερση διδακτηρίου του 17ου Δη μ. Σχολείου Αμαρου¬ 
σίου .. 6 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ζώνης οικιστικού ελέγχου (Ζ.Ο.Ε.) κατωτάτου ορίου 
κατάτμησης \αι λοιπών όρων και περιορισμών δόμησης στην 
εκτός εγκεκριμένου σχεδίου και εκτός ορίων οικισμού προ του 
έτους 1923 περιοχή Κολυμπίων της κοινότητας Αφάντου νήσου 
Ρόδου (Ν. Δωδεκανήσου). 7 

ΑΠΟΦΑΣΕΙΣ 

Μερική άρση της τροποποίησης του ρυμοτομικού σχεδίου Ηρα¬ 
κλείου Αττικής στα υπ’ αριθμ. 102 και 102Α ΟΤ (ΦΕΚ 1128 
Δ/86) κατά το μέρος που αφορά την ιδιοκτησία I και Δ' Καλέρη 
και χαρακτηρισμός της ως οικοδομήσιμης και ανάκληση της 
αναστολής χορήγησης οικοδ. αδειών (ΦΕκ 1218 Δ/87) στα ΟΤ 
102 και 102Α Ηρακλείου .. 


ΑΠΟΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 11150 (1) 

Αναγκαστική απαλλοτρίωση έκτασης για τη διαπλάτυνση της επαρχια¬ 
κής οδού Νο 34 στην Κοινότητα Μαρκοπούλου Ωρωπού Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων» σε συνδυασμό με, τις διατάξεις του Β.Δ/τος 139/ 
1971 «Περί της αρμοδιότητος των Νομαρχών προς κήρυξιν αναγκαστι¬ 
κών τινών απαλλοτριώσεων». 

2. Τις διατάξεις του άρθρου 23 του από 25.11.1929 Δ/τος «Περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τις διατάξεις του άρθρου 1 του Ν.653/1977 «Περί υποχρεώσεων 
των παρόδιων ιδιοκτητών δια την διάνοιξιν εθνικών οδών κλπ.» όπως 
συμπληρώθηκαν με τις παρ. 9 και 10 του άρθρου 62 του Ν.947/1979 
και την παρ. 4 του άρθρου 9 του Ν.960/1979 για την εκτέλεση των 
οποίων εκδόθηκε το Π.Δ. 929/1979. 

4. Την αριθμ. Τ.Τ. 1099/17.3.1986 απόφαση του Νομάρχη Δ/τος 
Ανατολικής Αττικής, για εφαρμογή του άρθρου 1 του Ν.653/1977 
«Περί υποχρεώσεων των παρόδιων ιδιοκτητών για την διάνοιξιν εθνι¬ 
κών οδών», αποφασίζουμε: 

Κηρύσσουμε την αναγκαστική απαλλοτρίωση για λόγους δημοσίας 
ωφέλειας και ειδικότερα για τη διαπλάτυνση της επαρχιακής οδού Νο 
34 στην Κοινότητα Μαρκοπούλου Ωρωπού για τη σύνδεσή της με την 
οδό «ΠΑΡΑΚΑΜΨΗ πόλεως Μαρκοπούλου Ωρωπού», έκτασης 660,1 
μ2 που είναι εκτός σχεδίου πόλεως και εντός οικισμού προ του 1983 και 
απεικονίζεται στο με κλίμακα 1:200 κτηματολογικό διάγραμμα και 
στον αντίστοιχο κτηματολογικό πίνακα, τα οποία έχουν συνταχθεί από 
τους μηχανικούς Γ. Αντωνίου και Παναγιωτίδου και έχουν Θεωρηθεί 
από τον Δ/ντή της Δ12 δ. Κ. Δεσύπρη. Στην έκταση που απαλλοτριώ- 
νεται προβάλλουν δικαιώματα κυριότητος οι: 1) Αβράμης Γιάννης και 
Αβράμης Γιώργος 2) Λιάκουρης Σπύρος κλπ. 

Η απαλλοτρίωση κηρύσσεται υπέρ του Δημοσίου και με δαπάνη α 
του Δημοσίου από τις δαπάνες του προγράμματος Δημοσίων Επενδύ¬ 
σεων για έργα αρμοδιότητος Γενικής Γραμματείας Δημοσίων Έργωι 
και ειδικότερα θα βαρύνει το έργο 8168010 προϋπολογισμού 1988 κα 
β) των παρόδιων ιδιοκτησιών που ωφελούνται με τις προϋποθέσεις τοι 
Νόμου. 

Η απόφαση αυτή να δημοσιευθεί στην Εφημερίδα της Κυβερνή 
σεως. 

Αγία Παρασκευή, 22 Σεπτεμβρίου 1988 
Ο Νομάρχης 

ΗΡΑΚΛΗΣ ΠΑΠΑΔΟΠΟΤΛΟΣ 

Αριθ. Τ.Π. 6608 (2) 

Αυτοδίκαιη άρση απαλλοτρίωσης στη Στυλίδα Ν. Φθιώτιδας στη θέση 
«Γρανίτσα» παρά την ιδιοκτησία Άννας Καμπούρη. 

Ο ΝΟΜΑΡΧΗΣ ΦΘΙΩΤΙΔΑΣ 
Μετά από τα παρακάτω δεδομένα: 

1) Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

2) Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποκεντρώ- 
σεως». 

3) Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος και τους Νο- 
μάρχας αρμοδιότητες επί θεμάτων εγκρίσεων, επεκτάσεων ή τροποποι¬ 
ήσεων σχεδίων πόλεων και κωμών». 

'4) Το άρθρο 33 παρ. 2 του Ν. 1337/83 και το Π.Δ. 443 της 2/ 
17.11.83 (ΦΕΚ 165 Α). 

5) Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6) Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α') «περί Γενικού Οικοδομικού Κανονισμού». 

7) Την αριθμ. 6168/8.9.88 εισήγηση του ΤΠ και ΠΕ Ν. Φθ/δας. 

8) Την αριθμ. 182/15.9.88 (θέμα ΙΟον) σύμφωνη γνωμοδότηση 
του Συμβουλίου ΧΟΠ Ν. Φθ/δας. 

9) Το Ν. 1512/11.1.85 (ΦΕΚ 4Α711.1.85). 

10) Το αριθ. 183 Π.Δ. (ΦΕΚ 70 Α'/5.6.86), αποφασίζουμε: 
Αίρουμε την επιβληθείσα με την ΤΥ 4119/27.3.1973 (ΦΕΚ 117 

Δ'/26.4.73) απόφασή μας απαλλοτρίωσης στη θέση «Γρανίτσα» στη 
Στυλίδα παρά την ιδιοκτησία της Άννας Καμπούρη καθόσον έχει πα- 
ρέλθει οκταετία από της ειιιβολής της απαλλοτρίωσης και δεν έχει συ- 
ντελεσθεί. 

Η παρούσα απόφαση ισχύει από τη δημοσίευσή της στην Εφημερίδα 
της Κυβερνήσεως. · · · 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Λαμία, 26 Σεπτεμβρίου 1988 
Ο Νομάρχης 

ΘΑΝΑΣΗΣ ΦΡΑΓΚΙΑΔΑΚΗΣ 

- ♦ -- 

ΑΝΑΚΟΙΝΩΣΕΙΣ 

Αριθ. 8422/Φ απαλ. (3) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την βελτίωση του τμήματος Α (χθ. 0+00 μέχρι 2+390,47) 
της οδού Βουτά - Κοκκινομηλιά - Κερασιά - Εθνική Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Σύμφωνα με τα άρθρα 7 και 8 του Ν.Δ. 797/70 περί αναγκαστικών 
απαλλοτριώσεων, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθμ. 6863/7.9.87 από¬ 
φαση του Νομάρχη Εύβοιας (ΦΕΚ 890/Δ/16.9.87). 

β) Τους ενυπόθηκους δανειστάς και τους τρίτους διεκδικητάς των 
ακινήτων αυτών ότι η αποζημίωση της εδαφικής επιφάνειας και των 
επικειμένων της, όπως περιγράφονται στο σχετικό κτηματολογικό πί¬ 
νακα, που καθορίστηκε με την αριθμ. 60/1988 απόφαση,του Μονομε¬ 
λούς Πρωτοδικείου Χαλκίδας έχει παρακατατεθεί στο Ταμείο Παρακα¬ 
ταθηκών και Δανείων. 

Σχετικά έχει εκδοθεί το αριθμ. 937747/26.9.88 γραμμάτιο σύστα¬ 
σης Παρακαταθήκης ποσού 2.434.000 δρχ. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 


Χαλκίδα, 30 Σεπτεμβρίου 1988 
Ο Νομάρχης 

Ν. ΜΙΧΑΛΟΠΟΥΛΟΣ . 


Αριθ. 509424/511-12-4/36 (4) 

Ειδοποίηση για παρακατάθεση αποζημίωσης απαλ/σης εκτάσεων στην 
περιοχή του ΣΣ Καρδίτσας. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΟΡΓΑΝΙΣΜΟΥ 
ΣΙΔΗΡΟΔΡΟΜΩΝ ΕΛΛΑΔΟΣ 

1. Σύμφωνα με τις διατάξεις των άρθρων 7 και 11 του Ν.Δ. 797/71 
«Περί αναγκαστικών απαλλοτριώσεων» πληροφορούμε όσους: 

α. Έχουν δικαιώματα κυριότητας και άλλα εμπράγματα δικαιώ¬ 
ματα στα ακίνητα που απαλλοτριώθηκαν με την 1960/1135/18.3.86 
Απόφαση του Νομάρχη Καρδίτσας (ΦΕΚ 322/τ.Δ/14.4.86) για τη 
μετατόπιση της σιδ/κής γραμμής στο Σικ/κό Σταθμό Καρδίτσας. 

β. Έχουν εγγράψει υποθήκη ή έχουν επιβάλει κατάσχεση, ή με 
οποιοδήποτε άλλο τρόπο διεκδικούν δικαιώματα στα ακίνητα που απαλ¬ 
λοτριώθηκαν. 

Ότι η αποζημίωση που καθόρισε το Μονομελές Πρωτοδικείο Καρδί¬ 
τσας με την 256/88 απόφασή του για τα ακίνητα που εικονίζονται στο 
1267/85 κτηματολογικό διάγραμμα και πίνακα, έχει κατατεθεί στο 
Ταμείο Παρακαταθηκών και Δανείων και έχει εκδοθεί το 27504/ 
20.9.88 γραμμάτιο σύστασης παρακαταθήκης για ποσό 63.130.000 
δρχ. (Γραφείο Παρ/κών Καρδίτσας). 

2. Η παραπάνω αποζημίωση θα αποδοθεί στους δικαιούχους που θα 
αναγνωρισθούν σύμφωνα με το Νόμο. 

Αριθ. Διπλοτύπου 7366046/88 του ΚΒ' Δημόσιου Ταμείου Κολω- 
νού της 27.9.88. 

Αθήνα, 30 Σεπτεμβρίου 1988 

Ο Γενικός Διευθυντής 
X. ΠΑΠΑΓΕΩΡΓΙΟΥ 

-♦- 

Αριθ. 509423/511-5-4/43 (5) 

Ειδοποίηση για παρακατάθεση αποζημίωσης απαλ/σης εκτάσεων για 
την επέκταση του Σ.Σ. Τιθορέας. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΟΡΓΑΝΙΣΜΟΥ 
ΣΙΔΗΡΟΔΡΟΜΩΝ ΕΛΛΑΔΟΣ 


1. Σύμφωνα με τις διατάξεις των άρθρων 7 και 11 του Ν.Δ· 797/71 
«Περί αναγκαστικών απαλλοτριώσεων» πληροφορούμε όσους: 

α. Έχουν δικαιώματα κυριότητας και άλλα εμπράγματα δικαιώ¬ 
ματα στα ακίνητα που απαλλοτριώθηκαν με τη Γ/Φ311/8712/ 
9.9.85 Απόφαση του Νομάρχη Φθιώτιδας, (ΦΕΚ 571/τ.Δ/ 
31.10,85) για την επέκταση του Σιδ/κού Σταθμού Τιθορέας.. 

β. Έχουν εγγράψει υποθήκη ή έχουν επιβάλει κατάσχεση, ή με 
οποιοδήποτε άλλο τρόπο διεκδικούν δικαιώματα στα ακίνητα που απαλ¬ 
λοτριώθηκαν. 

Ότι, η αποζημίωση που καθόρισε το Εφετέίο Αθήνας με την 
4994/88 απόφασή του για τα ακίνητα που εικονίζονται στο 1226/85 
κτηματολογικό διάγραμμα και πίνακα, έχει κατατεθεί στο Ταμείο Πα¬ 
ρακαταθηκών και Δανείων και έχει εκδοθεί το 937548/23.9.88 
γραμμάτιο σύστασης παρακαταθήκης για ποσό 81.332.790 δρχ. 
(Γραφείο Παρακαταθηκών Κεντρικής Υπηρεσίας Αθηνών). 

2. Η παραπάνω αποζημίωση θα αποδοθεί στους δικαιούχους που θα 
αναγνωρισθούν σύμφωνα με το Νόμο. 

Αριθ. Διπλοτύπου 7366047/88 του ΚΒ' Δημόσιου Ταμείου Κολω- 
νού της 27.9.88. 


Αθήνα, 30 Σεπτεμβρίου 1988 

Ο Γενικός Διευθυντής 
X. ΠΑΠΑΓΕΩΡΓΙΟΥ 

-φ- 


(6) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Αμαρουσίου (Ο.Τ. 665) και 
που απαλλοτριώθηκε υπέρ και με δαπάνη του Ο.Σ.Κ., με σκοπό την 
ανέγερση διδακτηρίου του 17ου Δημ. Σχολείου Αμαρουσίου. 


ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 


Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την 5131/2047/ 
11.9.85 (ΦΕΚ 639/Δ'/7.11.85) κοινή απόφαση των Υπουργών Παι¬ 
δείας - Θρησκευμάτων και Οικονομικών, για την κήρυξη αναγκαστικής 

απαλλοτρίωσης, υπέρ και με δαπάνη του Ο.Σ.Κ. έκτασης εμβαδού 
5.760 μ2 (και σύμφωνα με το οριστικό διάγραμμα του κτηματογράφου 
5.829 μ2), που βρίσκεται την περιοχή «Τσοϋμπα - Πέλικα Λαασάνη» 
του Δήμου Αμαρουσίου (Ο.Τ. 665) και προορίζεται για την ανέγερση 
διδακτηρίου του 17ου Δημ. Σχολείου Αμαρουσίου κατέθεσε στο Ταμείο 
Παρακαταθηκών και Δανείων υπέρ των δικαιούχων ιδιοκτητών την 
οριστική αποζημίωσή που καθορίσθηκε σύμφωνα με την 9677/88 από¬ 
φαση του Εφετείου Αθηνών και εκδόθηκε το 939538/4.10.88 γραμ¬ 
μάτιο σύστασης παρακαταθήκης για ποσό 61.637.155 δραχ. 

Αθήνα, 4 Οκτωβρίου 1988 

Ο Αναπλ/τής Δ/ντής - Συντ/στής ΟΣΚ 
Μ. ΓΕΩΡΓΑΚΑΚΗΣ 

- ♦ - 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

. - ( 7 ) 

Καθορισμός ζώνης οικιστικού ελέγχου (Ζ.Ο.Ε.) κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός εγκε¬ 
κριμένου σχεδίου, και εκτός ορίων οικισμού προ του έτους 1923 πε¬ 
ριοχή Κολυμπίων της κοινότητας Αφάντου νήσου Ρόδου (Ν. Δωδε- 
κανήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 29 (παρ. 1) αυτού, όπως τροποποιήθηκε με την πα- 
ράγρ. 14 του άρθρου 8 του Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α). ' 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕκ 137/Α) και ειδικότερα το άρθρο 23 (παρ. 1). 

3. Την υπ' αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Την υπ’ αριθ. 102/1987 γνωμοδότηση του κοινοτικού συμβου¬ 
λίου Αφάντου νήσου Ρόδου. 

6. Την υπ’ αριθ. 22/συν.8/2.12.1987 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Δωδεκανήσου. 

7. Την υπ’ αριθ. 468/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
και εκτός ορίων οικισμού προϋφισταμένου του έτους 1923 περιοχή Κο¬ 
λυμπίων της κοινότητας Αφάντου επαρχίας Ρόδου (Ν. Δωδεκανήσου) 
όπως το όριο της ζώνης φαίνεται με κόκκινη γραμμή στο σχετικό πρω¬ 
τότυπο διάγραμμα σε κλίμακα 1:5000 που έχει θεωρηθεί από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 48607/1988 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Ειδικότερα το όριο της ζώνης καθορίζεται: 

Βόρεια απο το χείμαρρο Λουτάνη, ανατολικά από τη θάλασσα, νότια 
από τα διοικητικά όρια της κοινότητας Αφάντου μέχρι και 100 μέτρα 
δυτικά του εθνικού δρόμου Ρόδου - Λίνδου και δυτικά από τη γραμμή 
που βρίσκεται σε απόσταση 100 μέτρα από τον άξονα του εθνικού δρό¬ 
μου Ρόδου - Λίνδου. 

Άρθρο 2 

Μέσα στη Ζ.Ο.Ε., όπως περιγράφεται στο προηγούμενο άρθρο, κα¬ 
θορίζονται κατά περιοχές, που φαίνονται στο ίδιο διάγραμμα με στοιχεία 
I, II, III, IV, V και VI, κατώτατο όριο κατάτμησης, χρήσεις γης, όροι 
και περιορισμοί δόμησης, όπως στο επόμενο άρθρο. 


Άρθρο 3 

Α. Περιοχή I - 

1. Το κατώτατο όριο κατάτμησης και αρτιότητας του γηπέδου ορίζε¬ 
ται σε 20 στρέμματα. 

2. Στην περιοχή αυτή (φερομένης ως ιδιοκτησίας της κοινότητας 
Αφάντου) επιτρέπονται μόνο οι χρήσεις: 

Οργανωμένων τουριστικών κατασκηνώσεων (Κάμπινγκς), εστιατο¬ 
ρίων, αναψυκτηρίων, ταβερνών, εγκαταστάσεων, βιολογικού καθαρι¬ 
σμού. 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστος αριθμός ορόφων των κτιρίων ένας (1) με μέγιστο επιτρε¬ 
πόμενο ύψος αυτών πέντε (5) μέτρα, το οποίο, προσαυξάνεται κατά ένα 
και μισό (1,5) μ. σε περίπτωση κατασκευής στέγης. 

β) Επιβάλλεται η διάσπαση των όγκων των κτιρίων, μέχρι τον πλήρη 
διαχωρισμό τους σε περισσότερα του ενός κτίρια, όταν προκύπτει συνο¬ 
λικός όγκος κτιρίου μεγαλύτερος των οκτακόσιων κυβικών μέτρων 
(800 μ 3 ). 

γ) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 6.10.1978 
Π.Δ/τος (ΦΕΚ 538/Δ), όπως μεταγενέστερα τροποποιήθηκαν με τα 
από 12.5.1984 (ΦΕΚ 380/Δ), 16.2.1985 (ΦΕΚ 58/Δ), 24.5.1985 
(ΦΕΚ 270/Δ), 6.8.1986 (ΦΕΚ 660/Δ) και από 20.1.1988 (ΦΕΚ 
61/Δ) Π.Δ/τα. - · - 

Β. Περιοχή II 

1. Το κατώτατο όριο κατάτμησης και αρτιότητας των γηπέδων ορί¬ 
ζεται σε 4 στρέμματα. 

2. Στην περιοχή αυτή επιτρέπονται μόνο οι. χρήσεις: 

Κτιρίων τουριστικών εγκαταστάσεων (Α’ και Β’ τάξης). 

Κατοικιών. . ■’ 

Εγκαταστάσεων υπαιθρίου αθλητισμού. 

3. Τα κτίρια ανεγείρονται σε απόσταση εβδομήντα (70) μέτρων του¬ 
λάχιστον από τη γραμμή αιγιαλού^ όπως αυτή ορίζεται από τις ισχύου- 
σες διατάξεις. 

4. Για τους λοιπούς όρους και περιορισμούς δόμησής των παραπάνω 
χρήσεων εφαρμόζονται κατά χρήση οι διατάξεις του από 6.10.1978 
Π.Δ/τος' (ΦΕΚ 538/Δ) όπως μεταγενέστερα τροποποιήθηκαν με τα 
από 12.5.1984 (ΦΕΚ 380/Δ), 16.2.1985 (ΦΕΚ 58/Δ), 24.5.1985 
(ΦΕΚ 270/Δ), 6.8.1986 (ΦΕΚ 660/Δ) και από 20.1.1988 (ΦΕΚ 
61/Δ) Π.Δ/τα. 

Γ. Περιοχή III 

1. Το κατώτατο όριο κατάτμησης και αρτιότητας των γηπέδων ορί¬ 
ζεται σε 20 στρέμματα. 

2. Στην περιοχή αυτή (φερομένης ως ιδιοκτησίας της κοινότητας 
Αφάντου) επιτρέπονται μόνο οι χρήσεις:· 

.Εστιατορίων, αναψυκτηρίων και ταβερνών. 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστος αριθμός ορόφων των κτιρίων ένας (1), με μέγιστο επι¬ 
τρεπόμενο ύψος αυτών πέντε (5) μέτρα, το οποίο προσαυξάνεται κατά 
ένα και μισό (1,5) μ. σε περίπτωση κατασκευής στέγης. 

β) Για τους λοιπούς όρους και περιορισμούς δόμησης των παραπάνω 
χρήσεων, εφαρμόζονται κατά χρήση οι διατάξεις του από 6:10.1978 
Π.Δ/τος (ΦΕΚ 538/Δ), όπως μεταγενέστερα τροποποιήθηκαν με το 
από 24.5.1985 (ΦΕΚ 270/Δ), Π.Δ/γμα, 

■ Δ. Περιοχή IV 

• Ι.α. Το κατώτατο όριο κατάτμησης και αρτιότητας ορίζεται σε έξι 
(6) στρέμματα. 

β. Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα, τα οποία κατά τη δημοσίευση του παρό¬ 
ντος διατάγματος έχουν ελάχιστο εμβαδόν τέσσερα (4) στρέμματα. 

■ 2. Στην περιοχή αυτή επιτρέπονται μόνο οι χρήσεις: 

Τουριστικών εγκαταστάσεων (Α και Β τάξης), κατοικιών, εστιατο¬ 
ρίων - ταβερνών - κέντρων αναψυχής, υπαιθρίων αθλητικών εγκατα¬ 
στάσεων, γεωργικών αποθηκών, θερμοκηπίων, αν.τλητικών εγκατα¬ 
στάσεων, υδατοδεξαμενών. . . 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Συντελεστής δόμησης: 0,1. 

β) Επιβάλλεται η διάσπαση των όγκων των κτιρίων τουριστικών 
εγκαταστάσεων μέχρι τον πλήρη διαχωρισμό τους σε περισσότερα του 
ενός κτίρια, όταν προκύπτει συνολικός όγκος κτιρίου μεγαλύτερος των 
χιλίων πεντακοσίων κυβικών μέτρων (1500 μ 3 ) και η διάσπαση των 

όγκων των κτιρίων λοιπών χρήσεων, όταν προκύπτει συνολικός όγκος 
κτιρίου μεγαλύτερος των οκτακόσιων κυβικών μέτρων (800 μ 3 ). 

γ) Μέγιστος αριθμός ορόφων των κτιρίων με χρήση κατοικίας, εστια¬ 
τορίου, ταβέρνας και γεωργικής αποθήκης ένας (1) με μέγιστο ύψος αυ¬ 
τών πέντε (5) μέτρα, το οποίο προσαυξάνεται κατά ένα και μισό (1,50) 
μ. σε περίπτωση κατασκευής στέγης. 

δ) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 6.10.1978 
Π.Δ/τος (ΦΕΚ 538/Δ) όπως μεταγενέστερα τροποποιήθηκαν με τα 
από 12.5.1984 (ΦΕΚ 380/Δ), 16.2.1985 (ΦΕΚ 58/Δ), 24.5.1985 
(ΦΕΚ 270/Δ), 6.8.1986 (ΦΕΚ 660/Δ) και από 20.1.1988 (ΦΕΚ 
61/Δ) Π.Δ/γματα. 

Ε. Περιοχή V 

1. Στην περιοχή αυτή επιτρέπονται μόνο οι χρήσεις: 

Κατοικιών, εμπορικών καταστημάτων, εστιατορίων, ταβερνών, κέ¬ 
ντρων αναψυχής, υπαιθρίων αθλητικών εγκαταστάσεων. 

2. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Επιβάλλεται η διάσπαση των όγκων των κτιρίων, μέχρι τον πλήρη 
διαχωρισμό τους σε περισσότερα του ενός κτίρια, όταν προκύπτει συνο¬ 
λικός όγκος κτιρίου μεγαλύτερος των οκτακόσιων κυβικών μέτρων 
(800 μ 3 ). 

β) Οι εκσκαφές θεμελίων, οι διανοίξεις τάφρων για έργα ύδρευσης, 
αποχέτευσης κ.λπ. σε ζώνη ακτίνας εκατό (100) μέτρων από τον πα¬ 
λαιοχριστιανικό ναό (Βασιλική), γίνονται με την επίβλεψη της ΚΒ’ Εφο¬ 
ρείας Προϊστορικών και Κλασικών Αρχαιοτήτων Δωδεκανήσου. 

γ) Για τα ελάχιστα όρια αρτιότητας και τους λοιπούς όρους και περιο¬ 
ρισμούς δόμησης των παραπάνω χρήσεων εφαρμόζονται κατά χρήση οι 
διατάξεις του από 6.10.1978 Π.Δ/τος (ΦΕΚ 538/Δ), όπως μεταγενέ¬ 
στερα τροποποιήθηκαν με το από 24.5.1985 (ΦΕΚ 270/Δ) Π.Δ/γμα. 

Ζ. Περιοχή VI (γεωργική γη) 

1. Το κατώτατο όριο κατάτμησης και αρτιότητας ορίζεται σε οκτώ 
(8) στρέμματα. 

2. Στην περιοχή αυτή επιτρέπονται μόνο οι χρήσεις: 

Κατοικιών, γεωργικών αποθηκών, αντλητικών εγκαταστάσεων, 

υδατοδεξαμενών, θερμοκηπίων. 

3. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 6.10.1978 
Π.Δ/γματος (ΦΕΚ 538/Δ) όπως μεταγενέστερα τροποποιήθηκαν με 


το από 24.5.1985 (ΦΕΚ 270/Δ) Π.Δ/γμα. 

Η. 1. Κατά παρέκκλιση των παραπάνω οριζομένων ορίων αρτιότη¬ 
τας των γηπέδων των περιοχών I, II, III, IV, και VI θεωρούνται άρτια 
και οικοδομήσιμα τα γήπεδα εφόσον έχουν: 

α) Ελάχιστο εμβαδόν 4.000 τ.μ. κατά τη δημοσίευση του παρόντος 
διατάγματος και 

β) Τα ελάχιστα όρια αρτιότητας κατά τις αντίστοιχες ημερομηνίες 
όπως ορίζονται με τις διατάξεις του άρθρου 1 του από 24.5.1985 Π.Δ/ 
τος (ΦΕΚ 270/Δ). 

2, Οι παρεκκλίσεις της προηγουμένης παραγράφου δεν εφαρμόζονται 
για τα γήπεδα της περιοχής VI που προορίζονται για χρήση κατοικίας. 

Άρθρο 4 

1. Οικοδομικές άδειες που έχουν εκδοθεί μέχρι τη δημοσίευση του 
παρόντος διατάγματος ή έχει υποβληθεί στην αρμόδια αρχή ο πλήρης 
φάκελος με τα απαραίτητα για την έκδοση της οικοδομικής άδειας στοι¬ 
χεία μέχρι τη δημοσίευση του παρόντος διατάγματος, εκτελούνται όπως 
εκδόθηκαν ή εκδίδονται βάσει των υποβληθέντων στοιχείων. 

2. Ειδικά για τουριστικές εγκαταστάσεις εφόσον έχει εγκριθεί η χω- 
ροθέτηση αυτών ή έχει υποβληθεί σχετική αίτηση στην αρμόδια υπηρε¬ 
σία του Υπουργείου Περιβάλλοντος, Χωροταξίας και Δημοσίων Έρ¬ 
γων, μέχρι τη δημοσίευση του παρόντος διατάγματος, η οικοδομική 
άδεια εκδίδεται σύμφωνα με τους όρους που χορηγείται η παραπάνω 
έγκριση χωροθέτησης. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΑΠΟΦΑΣΕΙΣ 


Αριθ. 16850/403 (8) 

Μερική άρση της τροποποίησης του ρυμοτομικού σχεδίου Ηρακλείου 
Αττικής στα υπ’ αριθμ. 102 και 102Α ΟΤ (ΦΕΚ 1128 Δ/86) κατά 
το μέρος που αφορά την ιδιοκτησία I και Δ' Καλέρη και χαρακτηρι¬ 
σμός της ως οικοδομήσιμης και ανάκληση της αναστολής χορήγη¬ 
σης οικοδ. αδειών (ΦΕΚ 1218 Δ/87) στα ΟΤ 102 και 102Α Ηρα¬ 
κλείου. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 παρ. 1 
και 85Α. 

2) Τις διατάξεις ΑΝ 314/1968 όπως μεταγενέστερα τροποποιήθη¬ 
καν και συμπληρώθηκαν με το υπ’ αριθμ. 1018/71 Ν.Δ/γμα (ΦΕΚ 
220/Α)και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3) Τις διατάξεις του υπ’ αριθμ. 183/1985 Π.Δ/τος (ΦΕΚ 70/Α). 


4) Την υπ’ αριθμ. 4317/25.5.88 έγγραφο Δήμου Ηρακλείου, 

5) Την υπ’ αριθμ. 3805/87 απόφαση Σ.τ.Ε. 

6) Το υπ’ αριθμ. 214321 ΝΑΤΤ ΟΚΖϋΙΙ τέλεξ Δήμου Ηρακλείου. 

7) Την πράξη 39 της συνεδρίας 23/88 για το υπόψη θέμα του Νο¬ 
μαρχιακού Συμβουλίου Χωροταξίας Οικισμού και Περιβάλλοντος Δ/ 
τος Ανατ. Αττικής, αποφασίζουμε: 

Εγκρίνουμε τη μερική άρση της τροποποίησης του ρυμοτομικού σχε¬ 
δίου Ηρακλείου στα 102 και 102Α ΟΤ (ΦΕΚ 1128/Δ/86) κατά το 
μέρος που αφορά την ιδιοκτησία Γεωργ. και Δημ. Καλέρη και χαρακτη¬ 
ρίζουμε αυτή ως οικοδομήσιμη και ανακαλούμε την αναστολή χορήγη¬ 
σης οικοδομικών αδειών (ΦΕΚ 1218/Δ/87) στα ΟΤ 102 και 102Α 
ρυμοτ. σχεδίου Ηρακλείου Αττικής. 

Η ισχύς της απόφασης αρχίζει από την ημέρα δημοσίευσής της στην 
Εφημερίδα της Κυβερνήσεως. 

Αγ. Παρασκευή, 22 Ιουνίου 1988 

Ο Νομάρχης 
ΗΡ. ΠΑΠΑΔΟΠΟΤΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




